Navorsers gebruik toring om weerligstrale te meet | Netwerk24
Navorsers verbonde aan die skool vir elektriese en inligtingsingenieurswese by die Universiteit van die Witwatersrand (Wits) het 'n toestel op die Sentech-toring in Brixton, Johannesburg, aangebring waarmee hulle die sterkte van weerligstrale kan meet.
Dr. Hugh Hunt, hoof van die Johannesburg Lightning Research Laboratory (JLRL) by Wits, sê weens klimaatverandering word 'n toename in weerlig in die komende jare in Suider-Afrika verwag. Daarom is dit nodig dat die verskynsel bestudeer word.
"Namate ons beweeg na stelsels vir hernubare energie soos sonpanele en windturbines, wat baie vatbaar is vir weerligskade, moet ons leer hoe dit deur weerlig geraak word en hoe om dit beter te beskerm," sê Hunt.